 Òfin tuntun: Ọmọ ọgbọn ọdún lè dupò ààrẹ báyìí Muhammadu Buhari ti bu ọwọ lu àbádòfin tì ó fààyè gba àwọn ọdọ láti du ipò kípò A gbọ pé ààrẹ bu ọwọ lu àbádòfin náà, ninu gbọngàn ìpàdé ìgbìmọ aláṣe tí ó wà ní ilé ààre, Aso Rock, ní Abuja ní Ọjọrú. Ẹ ó rántí pé ààrẹ ti sọ ní àyájọ ọjọ ìjọba tiwantiwa ni ọjọ Ẹtì pé, oun yóò buwọ lu àbádòfin náà ní láìpẹ yìí. Àwọn iròyin tì ẹ leè ní ìfẹ síí: Ọdún tó kọjá ni Ìgbìmo Aṣòfin Àpapọ gba àbádòfin náà wọlé, láti ṣe àyípadà sí àwọn abala ìwé òfin orílẹ-èdè Naijiria, èyítí yóò gé ọjọ orí ati du ipò ààrẹ láti ogójì ọdún sí ọgbọn ọdún. Òfin náà yóò gé ọjọ orí ati du ipò gómìnà àti sẹnétọ láti ọdún márùnlélọgbọn sí ọgbọn, ọjọ orí àwọn tí o lè dupò aṣojú-ṣòfin láti ọgbọn ọdún sí mẹẹdọgbọn. Muhammadu Buhari ti bu ọwọ lu àbádòfin tì ó fààyè gba àwọn ọdọ láti du ipò kípò : Ààrẹ Muhammadu Buhari ti bu ọwọ lu àbádòfin tì ó fààyè gba àwọn ọdọ láti du ipò kípò tí ó bá wù wọn. 